Okresná prokuratúra Martin 
Vajanského nám. 1, 036 80 Martin 1 	

Sp. zn. : 2 Pv 24/14/5506	Martin, 20.3.2014
EEČ : 2-40-148-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Martin
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
Obsahom zmieru je:
a.	Peňažná suma určená na všeobecne prospešné účely: 160,00 € 
b.	Suma odovzdaná štátu na peňažnú pomoc obetiam trestnej činnosti: 160,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Príbovce pod spisovou značkou ORP-37/PR-MT-2014.
	dňa 25.10.2012 v čase od 12,00 hod. do 13,00 hod. po dokončení stavebných prác na rodinnom  dome v obci XXXXX, okr. XXXXX, odcudzil zo stavby trojdielné hliníkové lešenie,  interiérový laserový merač zn. BOSCH, pracovné rádio zn. Dewalt, ručné miešadlo malty zn. Protol  s miešačom a elektrické vŕtacie kladivo zn. Hilti s príslušenstvom, čím poškodenému XXXXX, nar. XXXXX, vznikla škoda v sume 266,- €, veci boli poškodenému vrátené,

Odôvodnenie: 
	Uznesením povereného príslušníka OO PZ Príbovce sp. zn. ČVS ORP-37/PR-MT-2013 zo 03.01.2014 bolo podľa § 206 ods. 1 Tr. por. vznesené obvinenie XXXXX pre prečin krádeže  podľa § 212 ods. 1  Tr. zák., na tom skutkovom základe ako je uvedené vo výrokovej časti tohto uznesenia.
 
	Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Tr. por.

	Obvinený sa zúčastnil s poškodeným na konaní na Okresnom súde v Martine pred probačným a mediačným úradníkom, pred ktorým poškodený  vyhlásil, že súhlasí s mediáciou a so zmierovacím konaním.

 Obvinený vyhlásil, že skutok, za ktorý je stíhaný, spáchal a toto vyhlásenie vykonal slobodne, vážne, zrozumiteľne a určito.

Obvinený XXXXX na účet Okresnej prokuratúry v Martine zložil dňa 17.03.2014 peňažnú sumu  160,- eur (stošesťdesiat) určenú na všeobecne prospešné účely, pričom celá suma patrí  štátu na peňažnú pomoc obetiam trestnej činnosti podľa osobitného zákona.
 
Poškodený súhlasí s uzavretím zmieru.

Obvinený XXXXX nemá záznam v evidencii priestupkov a podľa odpisu z registra trestov bol doposiaľ 1-krát  súdne trestaný a to v roku 2004, obvinený s v roku 2005 osvedčil.

Vzhľadom na povahu a závažnosť spáchaného činu, na mieru, ako bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

Preto som rozhodol tak, ako je uvedené vo výrokovej časti tohto rozhodnutia.

Poučenie: 
Proti tomuto uzneseniu nie je prípustná sťažnosť.

Dr. Roman Tatarka
prokurátor